93/361/ETY: Neuvoston päätös, tehty 17 päivänä toukokuuta 1993, yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen typen oksidien päästöjen tai niiden valtiosta toiseen kulkeutuvan vuon rajoittamista koskevaan pöytäkirjaan



Virallinen lehti nro L 149 , 21/06/1993 s. 0014 - 0015

Suomenk. erityispainos Alue 11 Nide 22 s. 0050

Ruotsink. erityispainos Alue 11 Nide 22 s. 0050



NEUVOSTON PÄÄTÖS, tehty 17 päivänä toukokuuta 1993, yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen typen oksidien päästöjen tai niiden valtiosta toiseen kulkeutuvan vuon rajoittamista koskevaan pöytäkirjaan (93/361/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 s artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että perustamissopimuksen 130 r artiklan 5 kohdassa määrätään yhteisön ja sen jäsenvaltioiden yhteistyöstä kansainvälisissä toimissa ympäristönsuojelun alalla; ilman epäpuhtauksien kaukokulkeutumisluonteen vuoksi on yhteisön etu osallistua näiden epäpuhtauksien vähentämiseen tähtääviin kansainvälisiin toimiin, yhteisön on sopimuspuolena Yhdistyneiden kansakuntien Euroopan talouskomission valtiosta toiseen tapahtuvaa ilman epäpuhtauksien kaukokulkeutumista koskevassa yleissopimuksessa (Geneven yleissopimus 1979) () ja yhdessä sen ilman epäpuhtauksien kaukokulkeutumisen tarkkailun ja arvioinnin Euroopan yhteistyöohjelman (EMEP) pitkän aikavälin rahoittamista koskevista pöytäkirjoista (), perustamissopimuksen 130 r artiklan 2 kohdassa määrätään, että yhteisön toiminta perustuu ennaltaehkäisevän toiminnan periaatteeseen ja että ympäristövahingot olisi ensisijaisesti torjuttava niiden lähteellä; nämä periaatteet on ilman epäpuhtauksien osalta toteutettu useilla yhteisön lainsäädännöllisillä toimilla, jotka koskevat typen oksidien päästöjen vähentämistä suurimmista päästölähteistä (moottoriajoneuvot ja suuret polttolaitokset), periaate vahinkojen korjaamisesta lähteellä on yksi yleissopimuksen typen oksideja koskevan NOx-pöytäkirjan tavoitteista, ja pöytäkirjassa vahvistetaan erityisesti yleinen tavoite typen oksidien kokonaispäästöjen vakauttamisesta sekä päästömääräysten soveltamismääräykset ja hyväksytään päästöjä rajoittavat keinot, jättäen kuitenkin velvoitteiden mahdollisen lisäämisen käsiteltäväksi myöhemmissä neuvotteluissa, turvautuminen parhaimpaan saatavilla olevaan teknologiaan, josta ei aiheudu liiallisia kustannuksia, on kirjattu pöytäkirjan perusvelvoitteisiin ja sisältyy vuodesta 1984 lähtien yhteisön teollisuudesta peräisin olevien ilman epäpuhtauksien rajoittamista koskevaan lainsäädäntöön; tästä samasta periaatteesta on vuoden 1989 jälkeen tullut moottoriajoneuvoista peräisin olevien päästöjen vähentämisen perusajatus, typen oksidien päästöistä johtuvan ilman epäpuhtauksien kaukokulkeutumisen ympäristöä vahingoittavan luonteen ja valtiosta toiseen kulkeutumisen vuoksi yhteinen toiminta kansainvälisellä tasolla on tarpeen ja yhteisön olisi liityttävä typen oksidien päästöjen tai niiden valtiosta toiseen kulkeutuvan vuon rajoittamista koskevaan pöytäkirjaan, ja typen oksidien kokonaispäästöjen vakauttaminen on ensimmäinen tärkeä vaihe ja on tarpeen vähentää huomattavasti nykyistä päästöjen tasoa, ei ainoastaan typen oksidien osalta vaan kaikkien typpipitoisten epäpuhtauksien osalta koko yhteisössä, ON PÄÄTTÄNYT SEURAAVAA: 1 artikla Euroopan talousyhteisö liittyy vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen typen oksidien päästöjen tai niiden valtiosta toiseen kulkeutuvan vuon rajoittamista koskevaan pöytäkirjaan. Pöytäkirjan teksti on liitetty tähän päätökseen. 2 artikla Neuvoston puheenjohtaja tallettaa liittymisasiakirjan pöytäkirjan 14 artiklan mukaisesti. Tehty Brysselissä 17 päivänä toukokuuta 1993. Neuvoston puolesta Puheenjohtaja J. HILDEN () EYVL N:o C 230, 4.9.1991, s. 61 () EYVL N:o C 150, 15.6.1992, s. 226 () EYVL N:o C 40, 17.2.1992, s. 11 () EYVL N:o L 171, 27.6.1981, s. 11 () EYVL N:o L 181, 4.7.1986, s. 1